6. sz. melléklet

Eltérések listája

Kedvezményezett: Budapest Főváros Önkormányzata
Postacím: 1052 Budapest, Városház u. 9-11.

Székhely: 1052 Budapest, Városház u. 9-11.
Aláírásra jogosult képviselő: Tarlós István főpolgármester

A Kedvezményezett által benyújtott, KMOP-2.1.1/A-2008-0013 azonosító számon regisztrált pályázatban és a hozzá kapcsolódó mellékletekben foglaltakhoz képest a Projekt műszaki tartalma az alábbi eltérésekkel valósítandó meg:

BB döntés alapján:

· Az építési költségeket 145mFt-tal, míg a projekt menedzsment költésgeket 50%-kal, 50.867.000.- Ft-tal csökkentette a Támogató

· A Gerincút melletti kerékpárutat rázkódásmentes térkő vagy aszfalt burkolattal kell ellátni. A kerékpárutat legalább a hatályos Útügyi Műszaki Előírások szerinti minimális szélességgel kell kiviteli terv szinten megtervezni, majd megépíteni.
· „Kerékbarát”, lekerekített kiemelt betonszegéllyel épül a tervezett út.

Építési engedély előírásai alapján:

· Az iparvágányok átépítésével, az új szintbeli vasúti átjárók létesítésével összefüggésben át kell építeni a MAHART kapuját és be kell vonni a vasúti biztosító berendezések által vezérelt rendszerbe.

· Az eredetileg tervezettnél nagyobb mennyiségben kell az út alatti vízvezetékeket és a 10 kV-os kábeleket kiváltani.

· A Betű utcában közterületen hely hiányban nem építhető meg a zajvédő fal, ezért műszakilag indokolt helyeken passzív zajvédelem létesítendő.

Az 1. sz. szerződésmódosítás során a projekt módosított tartalma:

· a megvalósítani kívánt út Ckt. rétegének vastagsága 25,00 cm helyett 20,00 cm,

· megvalósítani kívánt aszfalt járda C8/10 beton alapréteg vastagsága 20,00 cm helyett 10,00 cm,

· megvalósítani kívánt térkő járda fagyvédő réteg vastagsága 25,00 cm helyett 15,00 cm,

· megvalósítani kívánt térkő burkolatnál alkalmazott burkolóanyag vastagsága 8,00 cm helyett 6,00 cm

Egyéb ok alapján:

A Kedvezményezett FPH057/21-8/2011 iktató számú levelében leírt és annak mellékleteivel alátámasztott, a Közreműködő Szervezet által 2011. február 22-én  jóváhagyott pótmunkák.

Minden egyéb műszaki tartalom változatlan marad.

………………………………………………

Kedvezményezett

Budapest Főváros Önkormányzata
P.H.

Kelt: Budapest, 2011. ………………… hónap ……. napján
